
Niin oudolta kuin se kuulostaakin, Suomen ja
Venäjän yhteisessä historiassa on yksi historiallinen
henkilö, joka voi auttaa meitä ymmärtämään
paremmin yhteistä historiamme, arvioimaan
menneisyyttä ja tekemään johtopäätöksiä
tulevaisuutta varten. Tämä henkilö on Josif Stalin
- vallankumousmies, valtiomies, suurvallan
perustaja. Stalinin ja Suomen väliset suhteet, jos
niin voidaan sanoa, ovat erittäin mielenkiintoiset
ja niitä on tähän asti tutkittu vähän. Aloitan
teesistä, joka ensi näkemältä voi olla yllättävä,
mutta vain ensi näkemältä: Stalin rakasti
Suomea ja tunsi syvää kunnioitusta suomalaisia
kohtaan.

Täytyy muistaa, että ennen Suomen liittämistä
Venäjän imperiumiin suomalaisilla ei ollut
koko historiansa aikana minkäänlaista valtiollista
asemaa. Vasta silloin suomalaiset saivat oman
valtion. Muistutan, että tämä tapahtui neljässä
vaiheessa; Suomi liitettiin Venäjään pala palalta.
Kaikki alkoi Uudenkaupungin rauhasta vuonna 1721,
siitä seurasi Venäjän ja Ruotsin välinen
sota, jota kävi Pietari Suuren tytär Elisabet Petrovna
vuosina 1741-1743, sitten Katariina Suuren
sota 1700-luvun lopussa. Lopuksi Aleksanteri
I sinetöi Suomen liittämisen Venäjään Napoleonin
Venäjän-vastaisen hyökkäyksen aattona, kun
Venäjän armeija jälleen kerran löi ruotsalaiset.

Ensimmäinen Suomen itsenäisyydestä sopinut
valtiollinen toimija oli muuten keisarinna
Elisabet Petrovna, joka antoi vuonna 1742
ns. Elisabetin manifestin eli julistuksen, jossa
puhuttiin rauhantahtoisesta Venäjästä ja epäoikeudenmukaisesta
Ruotsista, joka aloitti sodan
joidenkin yksittäisten henkilöiden aloitteesta.

Venäjän Keisarinna kertoi, että hän ei halua
valloittaa Suomea, vaan kannustaa suomalaisia
luomaan Ruotsista erotetun itsenäisen valtion.
Tuolloin hänen kutsuaan ei kuultu, vaan Ruotsin
armeijan suomalaiset joukot jatkoivat taistelua.

On pantava merkille Suomen Suuriruhtinaskunnan
erityinen status Venäjän imperiumissa.
Oma kansanedustuslaitos, jota Venäjällä ei vielä
tuolloin ollut, oma hallitus, oma raha, oma poliisi
ja tulli. Suomi oli keisarin erityisessä alaisuudessa,
eivätkä byrokratian rattaat häirinneet.
Venäjä antoi suomalaisten elää kuten halusivat,
eikä estänyt heitä säilyttämästä omalaatuisuuttaan.
Niinpä Suomessa ei käytännössä sataan
vuoteen (1808—1917) ollut kansannousuja tai
itsenäisyystaisteluita, jotka tukahduttivat «sivistynyttä
Eurooppaa» brittiläisen imperiumin ja
Ranskan alaisuudessa.

Venäjän imperiumi ajautui vuonna 1917 sekasortoon
eli smutaan. En ala tässä varta vasten

pohtimaan sen syitä, koska olen jo kirjoittanut
aiheesta kaksi kirjaa. Venäjän geopoliittiset kilpailijat,
Saksa ja Englanti olivat samassa määrin
kiinnostuneet Venäjän hajottamisesta. Venäjän
irtautuessa sodasta saksalaisissa heräsi toivo solmia
rauha Englannin ja Ranskan kanssa. Britit
eivät kuitenkaan halunneet rauhaa, vaan lietsoa
vallankumousta myös Saksaan. Heille ei riittänyt
pelkkä Saksan voittaminen, vaan Saksan voittaminen
ilman Venäjää. Siten brittien ei tarvinnut
luovuttaa Venäjälle Bosporin ja Dardanellien salmia
Turkissa. Venäjän valtakunnan hajottamisen
välineenä käytettiin vallankumouksellisia, jotka
ovat aina Venäjän historian (eikä vain Venäjän)
aikana saaneet rahoitusta ulkomailta. Juuri sen
takia bolsevikit suostuivat niin helposti Suomen
irrottamiseen. Heillehän tärkein tehtävä oli imperiumin
hajottaminen.

Kiinnostavaa kyllä Venäjän imperiumin ja
Kerenskin 1.9.1917 omavaltaisesti ja laittomasti
julistaman «Venäjän Tasavallan» lait eivät mahdollistaneet

osien irrottamista imperiumista.
Koska Suomi ei milloinkaan ollut oma valtionsa,
voimme tunnustaa sen tosiasian, että syksyllä
1917 Suomella ei ollut mitään laillista oikeutta
irrottautua imperiumin kokoonpanosta.

Venäjän laiton bolsevikkihallitus hyväksyi
kaikkien alueiden laittoman irrottamisen imperiumista.
Meidän on tärkeätä ymmärtää Suomen
imperiumista irrottamisen laittomuus, koska
Neuvostoliiton ja Suomen rajakiistat jatkossa
perustuvat juuri tähän tosiasiaan. Mikä tahansa
raja niiden välillä perustui vain voimatasapainoon
eikä mihinkään historialliseen tosiasiaan.
Sitä paitsi kaikkien maiden rajat kaikkina aikoina
heijastelevat vain poliittisten voimien tasapainoa
eikä mitään muuta. Muistelkaamme miten
Breznev ja Yhdysvaltain presidentti allekirjoittivat
Helsingissä 1975 Helsingin sopimuksen rauhasta
ja Euroopan rajoista. Missä on se rauha ja
missä ovat ne rajat?

Stalin oli vuonna 1917 kansallisuusasioiden
kansankomissaari ja yksi Leninin lähimpiä yhteistyökumppaneita.
Suomessa ei ehkä muisteta,
että toveri Stalin teki ensimmäisen virallisen
vierailunsa marraskuussa 1917 juuri Suomeen
ja puhui nimenomaan Suomen itsenäisyyden
oikeutuksesta ja välttämättömyydestä. Stalin
esiintyi 14. marraskuuta 1917 Suomen sosialidemokraattisen
työväenpuolueen kokouksessa
Helsingissä, lausuen seuraavaa:

«Meitä peloteltiin Venäjän hajaantumisella,
sen pirstoutumisella monilukuisiin riippumattomiin
valtioihin; tällöin viittailtiin Kansankomissaarien
Neuvoston julistamaan kansojen
itsemääräämisoikeuteen, pitäen sitä «tuhoisana
virheenä». Mutta minun on lausuttava mitä
jyrkimmin, että me emme olisi demokraatteja
(sosialismista puhumattakaan!), ellemme tunnustaisi
Venäjän kansoille vapaata itsemääräämisoikeutta.
Minä selitän, että me pettäisimme
sosialismin, jollemme ryhtyisi kaikkiin toimenpiteisiin

veljellisen luottamuksen palauttamiseksi
Suomen ja Venäjän työläisten välillä. Mutta
jokainenhan tietää, että ilman Suomen kansan
vapaan itsemääräämisoikeuden päättävää tunnustamista
ei tällaisen luottamuksen palauttaminen
ole ajateltavissa. Ja tässä on tärkeätä ei
vain tämän oikeuden suullinen, vaikkapa virallinenkin
tunnustaminen. Tärkeätä on se, että
Kansankomissaarien Neuvosto tulee teossa varmentamaan
tämän suullisen tunnustamisen,
että se tullaan horjumatta panemaan täytäntöön.
Sillä sanojen aika on mennyt. Sillä on tullut
aika, jolloin vanha tunnuslause: «Kaikkien
maiden proletaarit, liittykää yhteen!» on pantava
täytäntöön. Täysi vapaus elämänsä järjestämiseen
Suomen kansalle, samoin kuin kaikille
muillekin Venäjän kansoille! Suomen kansan
vapaaehtoinen, rehellinen liitto Venäjän kansan
kanssa! Ei mitään holhousta, ei mitään valvontaa
ylhäältäpäin Suomen kansaan nähden!
Tällaiset ovat Kansankomissaarien Neuvoston
politiikan periaatteet. Vain tällaisen politiikan

avulla voidaan luoda Venäjän kansojen keskinäinen
luottamus.

Vain tällaisen luottamuksen pohjalla voidaan
toteuttaa Venäjän kansojen proletaarien
luja liittyminen yhdeksi armeijaksi. Vain tällaisen
yhteenliittymisen kautta voidaan Lokakuun
vallankumouksen saavutukset lujittaa, viedä
eteenpäin kansainvälisen sosialistisen vallankumouksen
asiaa. Kas tämän takia me hymähdämme
joka kerta, kun meille puhutaan Venäjän
kiertämättömästä hajaantumisesta kansojen itsemääräämisoikeuden
aatteen toteuttamisen johdosta.»

Tämä osoittaa, että Stalin oli noihin aikoihin
Suomen itsenäisyyden suurin kannattaja. Mutta
jatkossa Suomenmaan tapahtumat kehittyivät
Venäjästä eroavaan suuntaan, sillä lyhyen mutta
verisen sisällissodan voittivat valkoiset eivätkä
punaiset. Tämä johtui muutamasta tekijästä, niiden
joukossa kenraali von der Goltzin johtamien

saksalaisten sotajoukkojen väliintulo. Valkoinen
Suomi ei antanut mitään tukea Venäjän valkoiselle
armeijalle. Suomessa piileskeleviä venäläisiä
upseereita kiellettiin liittymästä Judenitsin armeijaan,
joka eteni kohti Petrogradia. Miksi? Koska
liittolaiset Englanti ja Ranska tunnustivat Suomen
itsenäisyyden pian Saksan romahduksen
jälkeen marraskuussa 1918. Mitä Suomen poliittiseen
eliittiin tulee, se ei halunnut auttaa Venäjän
valkoisia, koska oli olemassa vaara, että Venäjän
uusi laillinen valta asettaa Suomen irtaantumisen
laillisuuden kyseenalaiseksi.

Kansalaissodan aikana Suomi, joka ei auttanut
Venäjän valkoisia, auttoi mielellään englantilaisia.
Mitä luulette, kuka, milloin ja mistä suoritti ensimmäisen
lentohyökkäyksen Pietari-Petrograd-Leningradia
vastaan sen uusilta rajoilta? Varmaan
tekisi mieli ajatella saksalaisia lentokoneita, mutta
tosiasiassa ohjaimissa olivat britit. Suomen alueella
tukikohtaansa pitäneet brittiläiset lentokoneet
pommittivat Kronstadtia 18. kesäkuuta 1919.

Judenitsin armeijan hyökätessä Petrogradiin brittilaivasto
ja lentokoneet muka suojasivat sitä, vaikka
tosiasiassa hävittivät Venäjän laivastoa Suomen
alueelta käsin. Tuohon aikaan kaupungin puolustusta
johtanut Stalin muisti hyvin, miten kätevää
potentiaaliselle hyökkääjälle on tukeutua Leningradin
naapuriin. Suomen raja oli vain 30 kilometrin
päässä Leningradista, joten talvisin Baltian
laivaston joukot harjoittelivat torjumaan vihollisen
jalkaväen hyökkäyksiä. Suomen alueelta käsin
jalkaväki pystyi jäätä pitkin hyökkäämään laivaston
kimppuun.

Tilanne jatkui sietämättömänä toisen maailmansodan
syttymiseen saakka. Stalinin aloitteesta
elokuussa 1939 allekirjoitettu Neuvostoliiton
ja Saksan välinen hyökkäämättömyyssopimus
ratkaisi heti monta kysymystä. Ensinnäkin Hitler
joutui napit vastakkain äskeisen liittolaisensa
Puolan kanssa, joka oli aiemmin ottanut Sleesian
alueita Tsekkoslovakialta. Toiseksi edessä
häämötti Saksan sotilaallinen yhteentörmäys

Englannin ja Ranskan kanssa. Tärkeintä oli yrittää
muuttaa ensimmäisen maailmansodan kehityssuunnat
ja välttää sota Saksan kanssa. Minkä
tahansa valtion johtajien tärkeimpiä tehtäviä
olivat kaikkina aikoina välttää oman maan joutuminen
sotaan. Jos sotaa ei voida välttää, on
estettävä sotaan joutuminen huonoissa olosuhteissa.
Juuri tämän ongelman Stalin ratkaisi. Nyt
oli välttämätöntä valmistautua tulevaan sotilaalliseen
yhteenottoon. Baltian laivaston ja Leningradin
asema oli tässä mielessä toivoton. Ne
olivat tykkitulen kantaman sisällä. Murmanskin
tilanne ei ollut yhtään parempi - jäätymätön satama
ja rautatie, joka yhdistää sen valtakunnan
keskusalueille. Ensimmäisen maailmansodan aikana
Murmansk oli keskusvaltimo, jonka kautta
silloiset liittolaiset toimittivat Venäjälle aseita ja
ammuksia. Kiinnostavaa kyllä, muistelmissaan
Winston Churchill kirjoitti, että Stalinin tahto
siirtää rajaa etäämmäksi Leningradista oli luonnollinen
ja oikea eikä sitä voi kritisoida sen ajan
sotilaallisen tilanteen näkökulmasta.

Stalin teki Suomelle ehdotuksen aluevaihdosta.
Neuvotteluissa hän sanoi: «Me emme vaadi ja
ota, vaan ehdotamme. Koska Leningradia ei voi
siirtää, pyydämme, että raja olisi 70 kilometrin
päässä Leningradista. Me pyydämme 2 700 km 2
ja tarjoamme vaihdossa yli 5 500 km 2 . Maantieteelle
emme voi mitään, kuten ette tekään voi
sitä muuttaa.» Noihin aikoihin muut valtiot eivät
tarjonneet näin edullisia ehtoja, ne yksinkertaisesti
tulivat ja ottivat. Stalinin ehdotuksen
maltillisuus perustui kahteen tekijään: Stalinin
vilpittömään sympatiaan suomalaisia kohtaan,
mistä kerromme vielä enemmän jäljempänä,
sekä maailmanpolitiikan monimutkaiseen dramaturgiaan.
Kukaan ei voinut taata, etteivätkö
Englanti ja Ranska pystyneet tekemään saksalaisten
kanssa rauhaa ja palauttamaan Saksaa
alkuperäiseen Neuvostoliiton vastaiseen hyökkäyssuunnitelmaan.
Sellaisessa tilanteessa britit
ja ranskalaiset eivät olisi enää yrittäneet veljeillä
Saksan kanssa sotivan Neuvostoliiton kanssa,
vaan olisivat suunnitelleet iskua Neuvostoliittoa

vastaan. Tämä näyttää oudolta vain ensi näkemältä.
Heikentynyt Stalin olisi houkutellut Hitlerin
hyökkäämään. Näin ollen Neuvostoliiton
aloite sopia Suomen kanssa alueesta, jolta pystyi
helposti ampumaan Leningradiin, sai suomalaisilta
erittäin kielteisen vastauksen. Suomalaiset
saivat länsivalloilta täyden tuen peräänantamattomuudelleen.
Suomi oli Saksan liittolainen jo
ensimmäisen maailmansodan aikaan. Lokakuun
vallankumouksen 1917 aikoihin Suomeen tuoduilla
saksalaisilla joukoilla oli ratkaiseva merkitys
Suomen kansalaissodassa. Näin ollen Suomen
ja Neuvostoliiton konflikti asetti Hitlerin vaikeaan
tilanteeseen. Hän näytti «pettäneen» Saksan
vanhat liittolaiset ja antaneen heidät venäläisten
käsiin. Tämä avasi mahdollisuuden poliittiseen
peliin. Saksaa yllytettiin Neuvostoliittoa vastaan
aloittamalla «yleiseurooppalainen» ristiretki «verisiä
bolsevikkeja» vastaan. Suomalaisten ja venäläisten
välinen sota oli länsivalloille tarpeellinen. Se
antoi Lontoolle ja Pariisille hyvän syyn Neuvostoliiton
vastaiselle hyökkäykselle. Kuten nytkin ne

etsivät tekosyitä Syyrian ja sitä ennen Libyan, Serbian
ja Irakin vastaisille hyökkäyksille.

Britannia «neuvoi» Suomea vastustamaan
«idän painostusta» jo 27. syyskuuta 1939, vain
kolmisen viikkoa Saksan hyökkäyksen jälkeen.
Neuvostoliitto kutsui 5.10. naapurinsa neuvotteluihin
suhteiden parantamiseksi. Suomalaiset
hakivat heti eurooppalaisista suurvalloista tukea.
Saksa suositteli olemaan huonontamatta
suhteita Moskovaan, mutta Englanti, Ranska
ja Yhdysvallat päinvastoin kehottivat tinkimättömään
asenteeseen. Lännessä laskelmoitiin,
että Neuvostoliiton ja Suomen suhteiden
huononeminen provosoi kriisin myös Neuvostoliiton
ja Saksan suhteisiin. Suomi viivytteli
vastauksessaan, määräsi 6.10. liikekannallepanon
ja kieltäytyi 8.10. neuvotteluista. Suomessa
määrättiin yleinen liikekannallepano 12.10.
ja väestöä alettiin evakuoida suurista kaupungeista.

Tätä taustaa vasten, samaisena 12. päivänä
neuvottelut alkoivat Moskovassa. Suomalaiset
olivat täyttä höyryä matkalla kohti sotaa suuren
naapurin kanssa. Kuvittelivatko he voittavansa
sen? Ei tietenkään, yksin sellaista tulosta
ei olisi voinut saavuttaa. Siitä onkin kysymys.
Suomi uskoi vakavasti Englannin ja Ranskan
väliintuloon. Niinpä Suomen delegaatio kieltäytyi
neuvottelemasta keskinäisen avun sopimuksesta
Neuvostoliiton kanssa. Neuvostoliitto
ehdotti sopimusluonnosta Suomenlahden yhteisestä
puolustuksesta. Kysymys oli siitä, että
mikäli Neuvostoliitto ei valvo pääsyä Suomenlahdelle,
mikä tahansa hyökkääjä pääsisi sille
helposti tai voisi heti tukkia sen, estäen Baltian
laivastolta pääsyn Itämerelle. Mutta sekin ehdotus,
kuten voi helposti arvata, tyrmättiin suomalaisten
taholta heti. Neuvostoliitto ehdotti vielä
yhtä vaihtoehtoa, Hangon vuokrausta. Suomelle
ehdotettiin pienen alueen antamista Neuvostoliitolle
ja sen vastineeksi suurta aluetta neuvostomaata.

Suomen delegaatio lähti Helsingistä. Mannerheim
nimitettiin Suomen armeijan ylipäälliköksi 17.10.
Suomalaiset suostuivat 23.10.
siirtämään rajaansa lännemmäksi, mutta kieltäytyivät
Hangon vuokraamisesta, ja palasivat
24.10. Helsinkiin. Neuvottelut venyivät. Suomi
sai 25.10.1939 valmiiksi Suomenlahden miinoitukset
ja toi käytännössä koko armeijansa
raja-alueille. On mielenkiintoista havaita, että
Suomen hallitus salasi eduskunnalta Neuvostoliiton
ehdotusten koko kirjon, peläten että eduskunta
tunnustaisi, että laiha sopu on parempi
kuin Englannin ja Ranskan intresseille perustuva
lihava riita ja hyväksyisi ehdotukset.

Viimeinen neuvottelukierros alkoi 3.1 1. Suomen
delegaatio saa ohjeet olla tulematta missään
vastaan ja viedä sopimus läpi yksipuolisesti
omien ehtojensa perusteella. Viimeinen istunto
pidettiin 9.11. ja 13.11. suomalaiset palasivat
Helsinkiin. Suomen delegaation ylittäessä rajan
suomalaiset rajavartijat avasivat tulen Neuvostoliiton

suuntaan. Se oli selvä Neuvostoliittoa
vastaan suunnattu provokaatio. Uutistoimisto
TASS ilmoitti 26.11. Suomen tykistön ampuneen
kello 15.45 Neuvostoliiton alueelle, minkä
tuloksena neljä sotilasta kuoli ja yhdeksän
haavoittui. Vieläkään Mainilan laukauksia ei ole
kunnolla selvitetty.

Neuvostoliiton ja Suomen välinen sota alkoi
30.11.1 939. Salaisessa neuvonpidossa 1 7.4. 1 940
Stalin kertoi yhdestä tärkeästä sen syttymisen
syystä:

«Olisiko sota voitu välttää? Nähdäkseni ei.
Sotaa ei voitu välttää. Sota oli välttämätön, koska
rauhanomaiset neuvottelut Suomen kanssa eivät
johtaneet tulokseen, ja Leningradin turvallisuus
oli ehdottomasti taattava, koska sen turvallisuus
on sama kuin Isänmaamme turvallisuus. Ei
vain siksi, että Leningradissa on 30—35 prosenttia
maamme puolustusteollisuudesta, joten Leningradin
eheydestä ja turvallisuudesta riippuu

maamme kohtalo, mutta myös siksi, koska Leningrad
on maamme toinen pääkaupunki. Murtautua
Leningradiin, valloittaa se ja muodostaa
siellä porvarillinen hallitus, valkokaartilainen -
se merkitsee tärkeän tukikohdan antamista sisällissodalle
neuvostovaltaa vastaan.»

Stalin puhui siitä, että Suomi ei ole ystävällismielinen
valtio, koska se antoi englantilaisille
lentokenttiä 1919 Venäjän pommittamiseksi ja
vuonna 1939 Suomesta olisi voinut tulla keskus
yrityksille uuden kansalaissodan lietsomiseksi
Venäjälle. Näin siinä myös kävi. Suomessa alettiin
muodostaa «Venäjän hallitusta». Helsingissä
aiottiin jo vuosina 1939-1940 tehdä sama, minkä
Hitler aloitti Suuren isänmaallisen sodan toisen
puoliskon aikana — taistella Venäjää vastaan
venäläisin voimin. Suomen armeijan ylipäällikkö
marsalkka Mannerheim kertoi aikeestaan
vaikuttaa Venäjän kansaan ja Suomea vastaan lähetettyihin
joukkoihin. Neuvostoliiton ja Suomen
välistä sotaahan ei käyty tyhjiössä - Suomen

selän takana seisoivat Englanti ja Ranska. Jo sodan
alussa Suomen sodanjohto pani toivonsa
mahdollisuuteen laskea englantilais-ranskalaisia
liittolaisjoukkoja Neuvostoliiton alueelle. Valtioneuvoston
istunnossa puhuttiin täysin avoimesti
mahdollisuudesta laskea englantilaisia joukkoja
Murmanskiin. Neuvotteluissaan englantilaisten
kanssa Mannerheim esitti Murmanskin valtaamista
suurimittaisella operaatiolla, jolla olisi
ratkaiseva merkitys, jos se suunnitellaan syvältä
selustasta Arkangelin kautta.

Lontoossa ja Pariisissa haluttiin kääntää alkanut
venäläis-suomalainen sota sisällissodaksi
Venäjällä. Sitä varten piti yhdistää kaksi tekijää:
julistaa Venäjän hallituksen perustamisesta Suomen
alueella sellaisen enemmän tai vähemmän
vaikutusvaltaisen henkilön johdolla, joka voisi
houkutella puna-armeijalaisia siirtymään puolelleen.
Mikä tärkeintä, muodostaa sotavangeista
ja emigranteista joukkoja, jotka myöhemmin
Hitlerin alaisuudessa tunnettiin «Venäjän vapautusarmeijana».

«Venäjän sotilasliiton» valkoemigrantit
alkoivat tarjota palveluitaan suomalaisille
ja heidän brittiläis-ranskalaisille kollegoilleen.
Pian Helsinkiin saapui brittiagentiksi paljastunut
Boris Bazanov, entinen Stalinin sihteeri,
joka oli paennut Neuvostoliitosta 1920-luvun
lopussa Iranin ja Ison-Britannian kautta. Sitten
ilmaantui suunnitelma nimittää «Venäjän hallituksen
johtoon alunpitäen Aleksandr Kerenski,»
gorbatsovilaistyyppinen petturi ja Juudas, joka
petti maansa jo 1917 luovuttamalla sen Leninille
ja bolsevikeille. Mutta Kerenskin kannatus
oli nolla. Tarvittiin joku toinen hahmo. Niinpä
Suomen valtioneuvoston istunnossa 15.12.
pääministeri Risto Ryti kertoi ajatuksesta kutsua
Lev Trotski Suomeen vaihtoehtoista Venäjän
hallitusta muodostamaan. Onneksi Neuvostoliiton
ja Suomen välinen sota osoittautui lyhyeksi
eikä Trotski ehtinyt ryhtyä toimiin. Hanke uuden
kansalaissodan lietsomiseksi Venäjälle tyrehtyi
Suomen tappioon sodassa.

Mutta länsiliittolaiset valmistelivat aktiivisesti
neuvostoliittolais-suomalaiseen konfliktiin sekaantumista,
huolimatta siitä, että heillä oli jo
toinen maailmansota käytännössä meneillään
saksalaisten kanssa. Tällaisessa tilanteessa halutaan
aina löytää uusia liittolaisia, mutta Englanti
ja Ranska halusivat tehdä Neuvostoliitosta vihollisen.
Tämä käytös on omituista, ellei suorastaan
itsetuhoista. Jos rauha olisi nyt solmittu, lännen
ainoa vihollinen olisi ollut Neuvostoliitto. Hitler
lykkäsi Ranskan valloitusta 25 kertaa. Hierottiin
kauppaa, ja länsirintamalla käytiin omituista sotaa.
Sotilaat pelasivat jalkapalloa vihollisen näköpiirissä
ja tappiot olivat tasan nolla. Tällaista
sotaa länsirintamalla käytiin puolisen vuotta.

Armeijan komentajien kokouksessa 17.4.
1940 Stalin sanoi konfliktista Suomen kanssa
seuraavaa: «Jos sota olisi pidentynyt, sotaan olisi
sekaantunut joku naapurivaltio». Mikä Stalinilla
oli mielessä? Tässä vielä yksi lainaus: «Huolimatta
jo alkaneesta maailmansodasta, kaikkialta

ilmaantui suurta halukkuutta auttaa suomalaisia
ilmavoimilla ja muilla arvokkailla sotatarvikkeilla,
sekä vapaaehtoisilla Englannista, Yhdysvalloista
ja erityisesti Ranskasta.» Näin Churchill
kirjoitti myöhemmin. Samaisessa kokouksessa
Stalin sanoi suoremmin: «Suomen koko puolustus
ja sodankäynti perustuivat Englannin ja
Ranskan määräyksille, aloitteille ja neuvoille, ja
ennen sitä vielä saksalaiset auttoivat heitä valtavasti,
puolet Suomen puolustuslinjasta on rakennettu
heidän neuvojensa mukaan.»

Kansa tuntee aina historiallisten tapahtumien
todellisen olemuksen ja osaa aina antaa niille
totuudenmukaisen arvion, jopa tietämättä yksityiskohtia,
täydellisten tietojen puuttuessa. Ei
ole sattumaa, että Suomessa talvisota tunnetaan
edelleen kansan suussa «Erkon sotana». Tällä tavoin
suomalaiset selvästi määrittelevät Suomen
silloisen ulkoministerin Eljas Erkon ratkaisevan
panoksen sodan syttymiselle. Tässä muutama
tosiasia: vaikutusvaltaisen Helsingin Sanomien

omistajana Erkko vuosina 1937-1938 käynnisti
lehtensä sivuilla Neuvostoliiton vastaisen
kampanjan. Elokuussa 1938 Erkko kieltäytyi
Neuvostoliiton toistuvista ehdotuksista ilmaista
Suomen valmius torjua Saksan hyökkäys. Erkko
kieltäytyi ehdottomasti neuvottelemasta yhteistyösuunnitelmista
Neuvostoliiton kanssa
Suomen lähentyessä johdonmukaisesti Saksaa.
Saksan ja Neuvostoliiton hyökkäämättömyyssopimuksen
solmimisen jälkeen Erkko edelleen,
poliittisten realiteettien vastaisesti, jyrkästi vastusti
kaikkia myönnytyksiä Neuvostoliitolle.
Erkko määräsi 8.11.1939 Suomen delegaation
hylkäämään kaikki Neuvostoliiton ehdotukset
Moskovan neuvotteluissa sekä katkaisemaan
neuvottelut, mikäli Suomen ehdotuksia ei hyväksytä.
Presidentille Erkko ei kertonut vaatimuksestaan.
Tällä tavoin ulkoministeri Erkko
kaikin keinoin yritti saada aikaan sotilaallisen
konfliktin, joka ei tietenkään ollut Suomen
edun mukaista. Miksi? Kysymykseen voi osin
antaa vastauksen Erkon vaimon kansalaisuus -

Violet Sutcliffe oli britti. Se ei ole mikään pikkuasia.
Tänään aktiivisimmat Venäjä-vastaista
linjaa ajavat poliitikot ovat entinen Ukrainan
presidentti Viktor Justsenko (hänen vaimonsa
on amerikkalainen) ja Mihail Saakasvili (hänen
vaimonsa on hollantilainen).

Muutama sana niin sanotuista vainoista. Sodan
alla Neuvostoliitto piti Suomea epäystävällisenä
valtiona. Tämä näkyi salaisen poliisin
NKVD:n toiminnassa Suomen rajan läheisyydessä.
Neuvosto-Karjalassa vainojen uhriksi joutui
noin 10 000 henkeä, joista noin 4 000 oli
suomalaisia. Suomalaisten osuus vainon uhriksi
joutuneista oli siis 40 prosenttia, vaikka 1930-
luvun puolivälissä heidän osuutensa väestöstä oli
vain kolme prosenttia. Täytyy muistaa, että Suomenkin
turvallisuusviranomaiset kiinnittivät korostunutta
huomiota raja-alueiden asukkaisiin.
Talvisodan päättymisen jälkeen Neuvostoliitto
palautti Suomeen yli 2 300 suomalaista, joista
monet tuomittiin Suomessa.

-28-

Tammikuun-huhtikuun 1940 aikana
Englanti suunnitteli kuumeisesti hyökkäystä
Neuvostoliittoon. Suunnitelmissa oli britti
-ilmavoimien isku Bakuun ja Kaukasukselle
tavoitteena öljyteollisuutemme lamaannuttaminen
sekä englantilaisten sukellusveneiden
tuominen Mustallemerelle venäläisten öljytankkerien
upottamiseksi, sekä kuten Churchill kirjoitti,
«pelotevaikutuksen luomiseksi Venäjälle».
Mitä Ranskaan tulee, sen pääministeri Dalladier
ilmoitti maan parlamentissa 12.3.1940
täysin avoimesti, että 26. helmikuuta englantilais
-ranskalainen liittolaisretkikunta, jonka vahvuus
on 150 000 miestä, on valmis lähtemään
Suomeen. Mutta Hitler pilasi kaiken. Viemällä
joukot Norjaan Hitler katkaisi länsidesanttien
ja Suomen-avun kuljetusreitit. Suomalaiset eivät
saaneet Lontoon täyttä tukea. Maaliskuun 12.
päivänä vuonna 1940 solmittu rauha Neuvostoliiton
ja Suomen välillä sai kortit sekaisin. Mutta
silloinkaan englantilaiset eivät rauhoittuneet.

Kaksi päivää ennen Hitlerin hyökkäystä
Neuvostoliittoon, 20. kesäkuuta 1941, Stalin
sai tiedusteluraportin. Siinä sanottiin: «Englantilaiset
kiihdyttävät valmiuksiaan pommittaa
Bakua.» Churchillin mielestä Neuvostoliiton ja
Saksan suhteiden kehitys antoi briteille hyödyllisen
mahdollisuuden pommittaa viipymättä Bakun
öljyteollisuutta. Stalinin pöydälle ilmaantui
myös muita tiedusteluraportteja. Toukokuussa 1941
Punaisen Armeijan tiedustelupäällikkö
kenraali Filipp Golikov raportoi:

«Vaikka Suomen hallitus sen kiistää, Suomessa
on kiistatta havaittu merkittäviä saksalaisjoukkojen
kuljetuksia, kuten: 10. huhtikuuta
saksalaiset laivat toivat Turun satamaan 10 000
sotilasta, 29. huhtikuuta samaan satamaan tuotiin 12 000
sotilasta. Sen lisäksi talven aikana
Suomen alueella oleskeli noin 4 000 saksalaista
sotilasta. Useiden lähteiden havaintojen perusteella
on selvinnyt, että saksalaiset sotilaskuljetukset
suuntaavat edelleen rauta- ja maanteitse

kohti pohjoista Rovaniemen kautta Kirkkoniemeen.
Näiden kuljetusten ja autokolonnien määrästä
on mahdollista päätellä, että suurin osa
Suomeen tulleista saksalaisjoukoista on edelleen
Suomen alueella. Tämän lisäksi koko huhtikuun
ajan on havaittu saapuneiksi ammuksilla ja rakennustarvikkeilla
lastattuja saksalaisia laivoja.
Saksalaisten suuret sotilasvarastot on perustettu
Vikan asemalle Rovaniemesta itään.»

Hitlerin tulevassa hyökkäyksessä Neuvostoliittoa
vastaan Suomi ei ollut jäämässä sivuun.
Salzburgiin saapui 25.5.1941 suomalaisten upseerien
ryhmä: pääesikunnan päällikkö Erik
Heinrichs, operatiivisen osaston päällikkö eversti
Kustaa Tapola, pääesikunnan järjestelyosaston
päällikkö eversti Einar Mäkinen, päämajan
huoltopäällikkö eversti Harald Roos sekä merivoimien
esikuntapäällikkö kommodori Svante
Sundman. Suomen delegaatio neuvotteli Saksan
sotilasjohdon edustajien kanssa samana päivänä.
Norjasta tuotiin Rovaniemen alueelle 9.5.1941

-31-

motorisoitu SS-divisioona Nord. Saksalaiset sotalaivat
Cobra, Königin Luise, Kaiser, Tannenberg,
Hansestadt Danzig ja Brummer saapuivat
Suomen aluevesille 14.6. Suomalaiset luotsit
auttoivat laivat luotojen halki. Sen jälkeen 17.6.
saapuivat torpedoveneiden laivueet sekä 12 miinanraivaajan
ryhmä ja niiden emoalus Elbe.
Näin ollen ennen sodan alkua Suomen rannoilla
oli noin 40 saksalaista sotalaivaa. Saksalaisten
hallinnassa oli 18.-19.6.1941 kuusi suomalaista
lentokenttää: Utti, Helsinki, Luonetjärvi, Rovaniemi,
Kemijärvi ja Petsamo. Illalla 21. kesäkuuta
Suomessa olleet saksalaiset alukset aloittivat
Suomenlahden miinoitusoperaation. Aamulla
22.6.1941 suomalaiset joukot rantautuivat Ahvenanmaalle.
Tämä miehitys loukkasi Geneven
vuoden 1921 sopimusta ja Neuvostoliiton ja
Suomen sopimusta Ahvenanmaan saarista vuodelta 1940.
Molemmat sopimukset määräsivät
Ahvenanmaan demilitarisoiduksi vyöhykkeeksi.
Lisäksi Ahvenanmaan saariston hallintokeskuksessa,
Maarianhaminan kaupungissa, suomalaiset

joukot kaappasivat siellä olleen Neuvostoliiton
konsulaatin henkilökunnan. Samana aamuna,
22. kesäkuuta, saksalainen alppijääkäriarmeija
Norwegen kenraalimajuri Dietlin johdolla ylitti
Norjan ja Suomen rajan ja miehitti Petsamon.
Samaan aikaan saksalaiset lentokoneet miinoittivat
reitit Kronstadtiin. Koneet nousivat Itä-Preussin
kentiltä, laskivat miinat, laskeutuivat
tankkaamaan suomalaiselle Utin kentälle ja palasivat
Saksaan.

Näissä olosuhteissa Neuvostoliitto ei tietenkään
voinut pitää Suomea puolueettomana
maana. Stalinilla ei ollut mitään halua sotia Suomea
vastaan, eikä hänellä ollut mitään aluevaatimuksiakaan.
Mutta 1. syyskuuta 1939 Saksan
hyökättyä Puolaan Suomi oli heti ilmoittanut
puolueettomuudestaan. Kun 23. kesäkuuta Molotov
pyysi Suomen asiainhoitajaa Hynnistä selvästi
määrittelemään Suomen asenteen suhteessa
alkaneeseen sotaan, tämä katsoi parhaaksi jättää
vastaamatta. Suomi ei julistautunut selväsanaisesti

-33-

puolueettomaksi. Se mitä todella tapahtui,
kertoi jotain aivan päinvastaista: Suomi ryhtyi
sotaan Neuvostoliittoa vastaan yhdessä Saksan
kanssa.

Nimenomaan tästä näkökulmasta Neuvostoliiton
sodanjohto antoi ilmavoimille määräyksen
pommittaa Suomen aluetta 25. kesäkuuta.
Suomi ilmoitti 26. kesäkuuta olevansa Neuvostoliiton
kanssa sotatilassa. Mutta eivät nämä lennot
ratkaisseet Suomen liittymistä sotaan. Siitä
oli päätetty paljon aikaisemmin, vaikka Suomen
johtajat eivät kertoneet asiasta mitään omalle
kansalleen. Tapahtumien kulku osoittaa selvästi,
että suomalaiset ja saksalaiset olivat valmistautuneet
sotaan Suomen alueella. Nimenomaan
suomalaiset ja saksalaiset joukot hyökkäsivät, ei
Punainen Armeija.

Murmanskin suunnalla saksalaisten alppijääkäreiden
armeija siirtyi kohti rajaa, jota vartioi
suomalaisten jääkäreiden 1 500 miehen vahvuinen

joukko-osasto. Saksalaisten hyökkäys
tällä suunnalla alkoi Petsamon alueelta 28. kesäkuuta 1941.
SS-divisioona Nord, saksalainen
169. jalkaväkidivisioona, suomalainen 6. jalkaväkidivisioona
ja kaksi suomalaista jääkäripataljoonaa
hyökkäsivät 1. heinäkuuta. Suomalaiset
joukot olivat aloittaneet hyökkäyksen Viipurin
ja Petroskoin suuntaan 30.6.1941. Elokuun
1941 loppuun mennessä suomalaiset olivat pääsemässä
Leningradiin. Yleensäkin koko sodan
ajan Suomen alueella toimi kaksi riippumatonta
armeijaa - pohjoisessa Saksan pääesikunnalle
alistetut saksalaiset joukot ja suomalaiset maan
muissa osissa.

Sota maiden välillä on aina tragedia. Sodan
lopettaminen pikaisesti on jokaisen isänmaanystävän
tärkein tehtävä. Suomi joutui toisessa maailmansodassa
huonoon seuraan - sen puolella oli
Hitlerin Saksa, sitä vastaan olivat Neuvostoliitto
ja Iso-Britannia, joka joulukuussa 1941 julisti
Suomelle sodan. Vuoteen 1944 mennessä Saksan

ja sen liittolaisten tappio oli vain ajan kysymys.
Suomen ystävän tehtävä tuossa tilanteessa
oli irrottaa maa sodasta mahdollisimman nopeasti
mahdollisimman pienillä tappioilla.

Tänään tiedetään vähän siitä, miten innokkaasti
Josif Stalin suhtautui operaatioon Suomen
irrottamiseksi sodasta. Tästä kertoi muistelmissaan
ilmavoimien marsalkka Aleksandr Golovanov,
joka komensi kaukoilmavoimia. Siihen
kuului voimakkaita pommikoneita, jotka oli
alistettu suoraan Stalinille. Näin Golovanov:

«Joulukuun 1943 puolivälissä, pian Teheranista
palattuamme, sain käskyn ylimmältä sotilasjohdolta
mennä Leningradiin auttamaan
rintaman johtoa tulevassa hyökkäysoperaatiossa.
Ennen lähtöäni teimme yhteenvetoa Suomen
osallistumisesta sotaan. Niin oudolta kuin
se kuulostaakin, Stalin kysyi minulta: tunnenko
minä Suomen historiaa? Olenko tietoinen Pietari
Suuren epäonnistuneista sotatoimista siellä ja

toisaalta Aleksanteri I:n menestyksekkäistä toimista,
joiden tuloksena Suomi liitettiin Venäjän
imperiumiin?

Kuultuaan että neuvostolais-suomalaiset sotilaallisen
konfliktin aikana olin lukenut runsaasti
kirjallisuutta sekä Suomesta että se liittämisestä
Venäjän valtioon, Stalin keskittyi tähän konfliktiin
ja ylisti sekä suomalaista sotilasta että Suomen
kansaa. Stalinin mielestä Suomen kansa
on työteliäs, kärsivällinen ja rakastaa isänmaataan.
Mutta samalla hän pani merkille suuren
eron kansan toiveissa ja Suomen fasistismielisen
hallituksen päämäärissä, jotka syöksivät valtion
sotaan ja pakottivat oman kansan maksamaan
siitä. Keskustelusta kävi selväksi, että yhtäältä
Stalin kunnioittaa Suomen kansaa, vaikka hänen
ylipäällikkönä täytyy tehdä jonkinlainen
päätös sotilaallisen uhkan poistamiseksi neuvostolais
-saksalaisen sodan pohjoisella siivellä.

Selvää oli, että massiiviset ilmapommitukset
vaativat paljon uhreja vähälukuisesta kansasta,
joka joutui maksamaan kovan hinnan hallituksensa

politiikasta. Tuntien Stalinin jo vuosien
ajan, näin että hän epäröi lopullisen päätöksen
tekemistä. Ennen lähtöä sain Stalinin käskyn siitä,
että samaan aikaan kun tuemme Leningradin
rintaman joukkojen hyökkäystoimia, suoritamme
kaikki välttämättömät toimet iskun valmistelemiseksi
Suomen sotateollisuuskohteita vastaan
siten, että tehtävä voidaan suorittaa tuntien kuluttua
käskyn saamisesta. Isku oli tehtävä Helsingin
satamaan, rautateiden risteyskohtiin ja
sotilaskohteisiin kaupungin laitamilla. Kaupunkiin
ei saanut tehdä massiivista iskua. Ensimmäiselle
lennolle lähetettiin muutama sata konetta,
ja jos se on välttämätöntä, lentoihin osallistuneiden
koneiden määrää voidaan lisätä.».

Muistellaanpa miten Saksan ilmavoimat toisen
maailmansodan aikana hävittivät Stalingradin,
englantilaisen Coventryn, Varsovan.
Englantilaiset ja amerikkalaiset eivät toimineet
yhtään paremmin — Dresdenin ja muiden saksalaisten
kaupunkien rauniot ovat siitä todisteena.

Stalin henkilökohtaisesti määräsi suorittamaan
iskut ilman ylimääräisiä uhreja ja hävitystä. Ensimmäinen
isku tehtiin 7.2.1944 vastaisena
yönä. Marsalkka Golovanov muistelee:

«Pian sen jälkeen eräs näkyvä teollisuusmies
Ruotsissa kääntyi meidän Tukholman lähettiläämme
Aleksandra Kollontain puolueen kertoen
hänelle, että Suomen hallituksen edustajalla herra
Paasikivellä on valtuudet selvittää ehdot Suomen
irtaantumiselle sodasta. Lisäksi tiedusteltiin, suostuuko
hallituksemme neuvottelemaan Suomen
nykyisen hallituksen kanssa. Paasikiven ja Kollontain
epävirallinen tapaaminen pidettiin 16.
helmikuuta. Samana päivänä sain Stalinin käskyn
toistaa pommituslento Helsingin alueelle, mikä
myös tehtiin. Seuraavalla tapaamisella Paasikivi
sai Kollontailta meidän ehtomme rauhan solmimiseksi
Suomen kanssa.»

Nämä ehdot olivat yksinkertaisesti hämmästyttävät.
Lukekaa ne ja miettikää, kuka olisi vaatinut

tappion kärsineeltä näin vähän. Jos Stalin
muka halusi miehittää Suomen, miksi hän ei
edes yrittänyt sitä vuosina 1944-1945, kun hänellä
oli siihen täydet mahdollisuudet. Stalinin
esittämät rauhanehdot olivat seuraavat:

1) Suhteiden katkaiseminen Saksaan ja saksalaisten
joukkojen ja alusten internointi
Suomesta. Jos Suomi ei kykene täyttämään
vaatimuksia, Neuvostoliitto on valmis
antamaan välttämätöntä apua joukoillaan
ja ilmavoimillaan.

2) Neuvostoliiton ja Suomen välisen vuoden
1940 rauhansopimuksen saattaminen
voimaan ja suomalaisten joukkojen vetäytyminen
vuoden 1940 rajoille.

3) Neuvostoliiton ja liittoutuneiden sotavankien
sekä keskitysleirillä ja pakkotyössä
pidetyn siviiliväestön pikainen palauttaminen.

4) Kysymys Suomen armeijan demobilisaatiosta

osittain tai kokonaan jätetään Moskovan
neuvotteluihin.
5) Kysymys Neuvostoliitolle aiheutettujen
vahinkojen ja neuvostoalueen miehittämisen
korvaamisesta jätetään Moskovan
neuvotteluihin.

Mutta Suomen johto ei suostunut tähän.

«Yöllä 27. helmikuuta iskettiin vielä kerran
Helsingin alueelle. Jos lentoon osallistuneet koneet
olisivat iskeneet itse Helsinkiin, voidaan
sanoa, että kaupunki olisi lakannut olemasta.
Lento oli viimeinen ja vakava varoitus. Sain
pian Stalinin määräyksen keskeyttää kaukoilmavoimien
toiminnan Suomen alueella. Näin neuvottelut
Suomen irrottamiseksi sodasta saatiin
alkuun» — kirjoittaa marsalkka Golovanov.

On sanottava, että Suomen sodasta irrottamisen
prosessi pitkittyi - vasta 19. syyskuuta 1944
allekirjoitettiin välirauhansopimus, ja Suomi julisti

sodan Saksalle. Rauha ei riistänyt Suomelta
valtiollista itsenäisyyttä ja oikeutta harjoittaa
omaa ulkopolitiikkaa. Erotuksena muista Saksan
puolella sotineista maista, Suomea ei miehitetty.
Stalin ei käyttänyt näitä voittajan oikeuksia, koska
hän ajatteli tulevaisuutta ja toivoi hyviä suhteita
itsenäisen Suomen valtion kanssa. Stalin
rakasti Suomea ja kunnioitti sen kansaa.

Lopullisessa muodossaan Neuvostoliiton ja
Suomen rauhanehdot näyttivät tältä:

1) Vuoden 1940 rajojen palauttaminen ja
lisäksi Petsamon luovuttaminen Neuvostoliitolle.

2) Helsingin lähellä sijaitsevan Porkkalanniemen
vuokraaminen Neuvostoliitolle
50 vuodeksi (palautettiin suomalaisille jo
vuonna 1956).

3) Neuvostoliitolle annetaan oikeus joukkojensiirtoihin
Suomen halki.

4) Suomi maksaa 300 miljoonan Yhdysvaltain

dollarin arvoiset sotakorvaukset, jotka
on korvattava vientituotteina kuuden
vuoden aikana.

5) Suomen kommunistinen puolue on laillistettava.

Sodan hävinneelle maalle ehdot olivat enemmän
kuin hyvät. Eritoten jos muistaa, mitä Saksalle
tapahtui...

Nikolai Starikov on

Venäjän tunnetuimpia
tietokirjailijoita ja

Venäläinen historioitsija Nikolai Starikov
kirjoittaa, miten suomalaisten on syytä olla
Josif Stalinille kiitollisia itsenäisyydestään ja
hyvinvoinnistaan. Yksikään muu suurmies
ei ole puolustanut Suomen itsenäisyyttä ja
suomalaisten etua kuten Stalin.

